বগুড়া সংবাদ ডটকম : ১৮ সেপ্টেম্বর ২০১৭ মঙ্গলবার সকাল দশটায় ঢাকার কেন্দ্রীয় কচিকাঁচার মেলা সেমিনার কক্ষে বাংলাদেশ গ্রাম থিয়েটার জাতীয় পর্ষদ এর সভা অনুষ্ঠিত হয় । সভার সভাপতিত্ব করেন বাংলাদেশ গ্রাম থিয়েটার এর সভাপতি বীরমুক্তিযোদ্ধা নাসির উদ্দিন ইউসূফ বাচ্চু। জাতীয় পর্ষদ সভায় বক্তব্য রাখেন বাংলাদেশ গ্রাম থিয়েটার এর সভাপতি মন্ডলীর সদস্য কাজী সাঈদ হোসেন দুলাল, আমিরুল ইসলাম, অধ্যাপক হারুন রশীদ, কামরুল হাসান, আফসানা ফেরদৌসি কেকা, হাফিজা বেগম কাকলি প্রমুখ। সভায় স্বাগত বক্তব্য রাখেন বাংলাদেশ গ্রাম থিয়েটার এর সাধারণ সম্পাদক তৌফিক হাসান ময়না। সভায় কেন্দ্রীয় পর্ষদের সকল পর্যায়ের সমন্বয়কারী, আঞ্চলিক সমন্বয়কারী ও ভোর হলো সাংস্কৃতিক বিদ্যালয় এর সমন্বয়কারী এবং পরিচালকবৃন্দ উপস্থিত ছিলেন। জাতীয় পর্ষদের সভা শেষে গণপ্রজাতন্ত্রী বাংলাদেশ সরকারের সংস্কৃতি বিষয়ক মন্ত্রী আসাদুজ্জামান নূর এর সাথে মতবিনিময় সভা করেন বাংলাদেশ গ্রাম থিয়েটারের নেতৃবৃন্দ। এসময় অতিথিদের ফুলেল শুভেচ্ছা জানানো হয় এবং মন্ত্রী মহোদয়কে শুভেচ্ছা ক্রেস্ট দেওয়া হয় বাংলাদেশ গ্রাম থিয়েটার এর পক্ষ থেকে। মত বিনিময় কালে বাংলাদেশ গ্রাম থিয়েটার এর অতীত , বর্তমান ও ভবিষ্যত কর্মকান্ড সম্পর্কে মন্ত্রী মহোদয়কে অবহিত করা হয় এবং মুক্তিযুদ্ধের স্বপক্ষে বাংলাদেশ গ্রাম থিয়েটারের কার্যক্রম ও ভূমিকা অটুট থাকবে বলে উল্লেখ করা হয়। মতবিনিময় সভায় আরো উপস্থিত ছিলেন বাংলাদেশ শিল্পকলা একাডেমীর মহাপরিচালক লিয়াকত আলী লাকী।